open-index/open-wikipedia-markdown huggingface dataset:
Σαϊζάρ

Η πόλη της **Σαϊζάρ** βρισκόταν στην κεντρική Συρία, στις όχθες του ποταμού Ορόντη, στα βορειοδυτικά της Χάμα. 

Σύμφωνα με τις επιγραφές της Αιγυπτιακής πόλεως Αμάρνα, η πόλη στην αρχή έφερε το εγχώριο όνομα *Senzar* ή *Sezar*. Με την έλευση του Μεγάλου Αλεξάνδρου στην περιοχή, Θεσσαλοί άποικοι (από το ιππικό του Έλληνα βασιλιά) εγκαταστάθηκαν στην περιοχή που τους παραχωρήθηκε εξ αιτίας της γενναιότητάς τους. Τότε επανίδρυσαν την πόλη ως Λάρισα, σε ανάμνηση της πατρίδας τους. Η άδεια τους παραχωρήθηκε κατά πάσα πιθανότητα από τον Μ. Αλέξανδρο, μολονότι ο ιστορικός Αππιανός πρότεινε τον Σέλευκο Α΄. Οι κάτοικοι της ελληνιστικής πόλεως -ως αντάξιοι συνεχιστές των προγόνων τους- προμήθευαν τον Σελευκιδικό στρατό με άριστους ιππείς. Αυτοί στελέχωναν το πρώτο άγημα του ιππικού. Παράλληλα, όπως και στην θεσσαλική πόλη, έτσι και στην νέα αποικία υπήρχε εκεί βασιλικό ιπποφορβείο. Η Λάρισα, μαζί με την Απολλωνία, την Κασιανή και τα Μέγαρα βρισκόνταν στην *Απαμηνή* χώρα, δηλαδή στα περίχωρα της πόλεως της Απάμειας. Μάλιστα σύμφωνα με τον Στράβωνα η Λάρισα ήταν φόρου υποτελής στην Άπάμεια. Κατά την επανάσταση του Σελευκίδη στρατηγού Διοδότου Τρύφωνος εναντίον του Δημητρίου Β΄ Νικάτορα (142 π.Χ.), η Λάρισα ναι μεν καταλήφθηκε από τις δυνάμεις του πρώτου, αλλά και είχε πόλεμο με την Απάμεια. Από την εποχή εκείνη και μετά έκοψε χάλκινα αυτόνομα νομίσματα. 

Στην θέση της αρχαίας πόλης βρίσκεται η σημερινή Σαϊζάρ.  

## Δείτε
* Στρατηγίς Σέζερ

## Παραπομπές


## Πηγές
* Bezalel Bar-Kochva, "The Seleucid army: organization and tactics in the great campaigns".
* Getzel M. Cohen, "The Hellenistic settlements in Syria, the Red Sea Basin, and North Africa".
* Johann Gustav Droysen, *Ιστορία των Επιγόνων του Μεγάλου Αλεξάνδρου*.

Κατηγορία:Αρχαίες πόλεις της Συρίας
Σιωνιστική Κατοχική Κυβέρνηση

Η **[[Σιωνισμός|Σιωνιστική]] Κατοχική Κυβέρνηση** (αγγλικά: *Zionist Occupation Government*, ή με την συντομογραφία Z.O.G) είναι μια θεωρία συνωμοσίας που υποστηρίζει ότι οι Εβραίοι ελέγχουν κρυφά μια χώρα, ενώ η επίσημη κυβέρνηση είναι ένα καθεστώς μαριονέτα. Η έκφραση χρησιμοποιείται από ομάδες λευκών εθνικιστών και μη εθνικιστών και εθνικοσοσιαλιστών ανά τον κόσμο.

Ο όρος «κυβέρνηση σιωνιστικής κατοχής» χρησιμοποιείται από Αμερικανούς ακροδεξιούς για την ομοσπονδιακή κυβέρνηση των Ηνωμένων Πολιτειών. Μια πρώιμη εμφάνιση του όρου ήταν το 1976 σε ένα άρθρο, με ονομασία *Welcome to ZOG-World* (καλώς ήλθατε στον κόσμο της Σ.Κ.Κ.), που αποδόθηκε στον Αμερικανό εθνικοσοσιαλιστή Eric Thomson. Αν και ο όρος μαρτυρείται από τη δεκαετία του 1980, γνώρισε διάδοση στις την επόμενη δεκαετία, όταν η οργάνωση «Άρια Έθνη» ανήρτησε στο διαδίκτυο μία «Άρια Διακήρυξη της Ανεξαρτησίας» στην οποία τον χρησιμοποιούσε και απ’ όπου τον υιοθέτησαν άλλες αντισημιτικές αμερικανικές οργανώσεις. Πρόκειται για ένα μοτίβο σκέψης που απαντάται ήδη σε Γάλλους εθνικιστές του ύστερου 19ου αιώνα, στους Ναζί και σε Βρετανούς φασίστες, που χαρακτήριζαν την κυβέρνηση «εβραϊκή» ή υπό εβραϊκό έλεγχο.

## Δείτε επίσης
* Σιωνισμός

## Παραπομπές
 

Κατηγορία:Νεοναζιστικές έννοιες
Κατηγορία:Θεωρίες συνωμοσίας συσχετιζόμενες με τους Εβραίους
Κατηγορία:Σιωνισμός
Κατάλογος μνημείων στην Ελλάδα

Ακολουθεί κατάλογος μνημείων σήμερα στην Ελλάδα όπως έχουν καταγραφεί από τις υπηρεσίες του  Υπουργείου Πολιτισμού.

## Εξωτερικοί σύνδεσμοι
*Υπουργείο Πολιτισμού 

Μνημειων στην Ελλαδα
Θραύσματα του Οκαζάκι

thumb|350px|Αντιγραφή του DNA
Τα **θραύσματα του Οκαζάκι** είναι μικρά μόρια ενός μονόκλωνου DNA τα οποία σχηματίζονται στην περόνη αναδίπλωσης (ή στο υστερούν μέλος) ενόσω γίνεται η αντιγραφή του DNA. Περιλαμβάνουν μεταξύ 1000 έως 2000 νουκλεοτίδια σε Εσερίχια κόλι και μεταξύ 100 έως 200 νουκλεοτίδια στα ευκαρυωτικά κύτταρα. 

Το αρχικό σκέλος της αντιγραφής του DNA προχωρά συνεχώς κατά μήκος του μορίου του DNA καθώς η μητρική διπλή έλικα του DNA είναι ξεδιπλωμένη, αλλά στο υστερούν σκέλος το νέο DNA φτιάχνεται σε δόσεις, οι οποίες αργότερα ενώνονται με ένα ένζυμο DNA λιγάσης. Αυτό συμβαίνει διότι τα ένζυμα που συνθέτουν το νέο DNA μπορούν να λειτουργήσουν μόνο σε μία κατεύθυνση κατά μήκος του μητρικού DNA. Στο αρχικό σκέλος αυτό είναι συνεχές, αλλά στο υστερούν σκέλος είναι ασυνεχές.

Αρχικά ανακαλύφθηκαν το 1966 από τους Kiwako Sakabe και Reiji Okazaki στην έρευνά τους για την Αντιγραφή του DNA στην Εσερίχια κόλι. Διερευνήθηκαν περαιτέρω από τους ίδιους και τους συνεργάτες τους, μέσω της έρευνάς τους συμπεριλαμβανομένης της μελέτης για την αντιγραφή του DNA βακτηριοφάγων στην Εσερίχια κόλι.

## Βιβλιογραφία
* Βικιπαίδεια: Θραύσματα του Οκαζάκι 

Κατηγορία:Νουκλεϊκά οξέα
Κατηγορία:DNA
1623 Βίβιαν

μικρογραφία|3D μοντέλο του αστεροειδούς 1623 Βίβιαν
Η **Βίβιαν (Vivian)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,0. Ανακαλύφθηκε το 1948 από τον Νοτιοαφρικανό αγγλικής καταγωγής αστρονόμο Έρνεστ Λέοναρντ Τζόνσον, που παρατηρούσε από το Γιοχάνεσμπουργκ, και πήρε το όνομά της από το όνομα της κόρης του Β.Π. Χιρστ (*W.P. Hirst*), ο οποίος είχε υπολογίσει τις τροχιές άλλων αστεροειδών που είχαν ανακαλυφθεί από τον Τζόνσον.

## Φυσικά χαρακτηριστικά
Τα φυσικά χαρακτηριστικά της Βίβιαν είναι άγνωστα. Η Βίβιαν περιστρέφεται γύρω από τον εαυτό της μία φορά κάθε 20 ώρες 31 λεπτά και 15 δευτερόλεπτα, μία μάλλον αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βιβιαν
1624 Ράμπε

Ο **Ράμπε** (*Rabe*) είναι αστεροειδής ο οποίος περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,324. Ανακαλύφθηκε το 1931 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Αμερικανού αστρονόμου Γιουτζήν Ράμπε (*Eugene Rabe*).

## Φυσικά χαρακτηριστικά
Η μέση διάμετρος του Ράμπε εκτιμάται σε 23,9 χιλιόμετρα περίπου. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,1028 ± 0,027. Δεν είναι γνωστό αν και με ποια περίοδο περιστρέφεται ο Ράμπε γύρω από τον εαυτό του.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ραμπε
Κωνσταντίνος Καψάσκης

Ο **Κωνσταντίνος Καψάσκης**  (Ζάκυνθος, 1923 – Αθήνα, 28 Οκτωβρίου 1993) ήταν Έλληνας τραπεζίτης. Θεωρείται ένας από τους σημαντικότερους και πρωτοπόρους τραπεζίτες της Ελλάδας.

## Βιογραφικά στοιχεία

Γεννήθηκε στη Ζάκυνθο και ήταν αδερφός του σκηνοθέτη Σωκράτη Καψάσκη. Το 1942 προσελήφθη στην εμπορική τράπεζα Αμαλιάδος, αλλά το 1958 εγκαταστάθηκε στο Λονδίνο δουλεύοντας για την Hambros Bank. Το 1961 προσελήφθη στην American Express στη Νέα Υόρκη και έναν χρόνο αργότερα τοποθετήθηκε στο υποκατάστημά της στην Αθήνα. Το 1974 εξελέγη αντιπρόεδρός της για τις εκτός ΗΠΑ εργασίες και υπεύθυνος για την Ελλάδα, τη Γαλλία, την Ιταλία και το Πακιστάν. Το 1975 ίδρυσε την Τράπεζα Εργασίας, της οποίας διετέλεσε πρόεδρος και διευθύνων σύμβουλος μέχρι τον θάνατό του. Η τράπεζα αυτή ήταν η πρώτη πολυμετοχική τράπεζα στην Ελλάδα.

Το 2011 εκδόθηκε το βιβλίο *«Κωνσταντίνος Καψάσκης - ο οραματιστής τραπεζίτης»* του Μανόλη Αρκολάκη. Υπήρξε ευεργέτης του Μουσείου Σολωμού και Επιφανών Ζακυνθίων, ενώ στην Αθήνα λειτουργεί το ίδρυμα «Κωνσταντίνος Σ. Καψάσκης», το οποίο έχει θεσπίσει το ομώνυμο βραβείο, με χρηματικό έπαθλο, που αφορά την καλύτερη δημοσιευμένη, εντός της τελευταίας τριετίας, εργασία με θέμα το τραπεζικό σύστημα και την ελληνική οικονομία, και απονέμεται από την Ακαδημία Αθηνών εις μνήμην του. Το 1999 το διοικητικό συμβούλιο της Τράπεζας Εργασίας αποφάσισε να διαθέσει 250 εκατομμύρια δραχμες στο ALBA για την ίδρυση πανεπιστημιακής έδρας με το όνομά του.

Απεβίωσε στην Αθήνα το 1993. Ήταν παντρεμένος και είχε αποκτήσει παιδιά.

## Παραπομπές


Κατηγορία:Έλληνες τραπεζίτες
Κατηγορία:Τράπεζα Εργασίας
Πάπας Βενέδικτος Ε΄

Ο **Πάπας Βενέδικτος Ε΄** (*Papa Benedetto V*, ... - 4 Ιουλίου 966), γεννημένος στη Ρώμη, ήταν Πάπας το 964, εκλεγμένος από τους Ρωμαίους μετά τον θάνατο του Πάπα Ιωάννη ΙΒ΄. Ο Όθων Α΄ της Γερμανίας (936&ndash;973) δεν ενέκρινε την επιλογή και τον εκθρόνισε έναν μόλις μήνα μετά, με την συναίνεσή του. Ο πρώην Πάπας μεταφέρθηκε στο Αμβούργο και τέθηκε υπό την αιγίδα του Adaldag, Αρχιεπισκόπου του Αμβούργου-Βρέμης. Εκεί έγινε διάκονος, πεθαίνοντας το 966. Τάφηκε πρώτα στον καθεδρικό του Αμβούργου. Σε μεταγενέστερη ημερομηνία η σορός μεταφέρθηκε στη Ρώμη.

Στην σύνοδο η οποία τον εκθρόνισε τον Ιούλιο 964, η ποιμαντορική ράβδος έσπασε άνωθεν του από τον Πάπα Λέοντα Η΄· αυτή είναι η πρώτη αναφορά του παπικού σκήπτρου.

## Αναφορές

*9th edition (1880s) of the Encyclopædia Britannica


Κατηγορία:Πάπες
Κατηγορία:Ιταλοί Πάπες
Κατηγορία:Πάπες 10ου αιώνα
Κατηγορία:Ρωμαίοι
Μεξικάλι

Το **Μεξικάλι** είναι η πρωτεύουσα της μεξικανικής πολιτείας Μπάχα Καλιφόρνια, έδρα του δήμου Μεξικάλι, και δεύτερη μεγαλύτερη πόλη της πολιτείας μετά την Τιχουάνα. Σύμφωνα με την απογραφή του 2010 είχε πληθυσμό 689.775, ενώ η μητροπολιτική περιοχή της πόλης φτάνει τους 936.826 κατοίκους.

Ο πληθυσμός της πόλης διατηρεί υψηλό επίπεδο εκπαίδευσης και ειδίκευσης. Το βιοτικό επίπεδο είναι ένα από τα υψηλότερα στο Μεξικό. Καθώς η πόλη έχει εκσυγχρονιστεί και έχει γίνει διεθνές κέντρο σε μια περιοχή της ερήμου, διατηρεί μια αρκετά μεγάλη μεσαία τάξη και μια ακόμη μεγαλύτερη ανώτερη τάξη. Στο Μεξικό, το Μεξικάλι χαρακτηρίζεται από τις σημαντικές επενδύσεις στον τομέα της εκπαίδευσης καθώς και τα χαμηλά επίπεδα ανεργίας.

Η οικονομία του Μεξικάλι βασιζόταν ιστορικά στα γεωργικά προϊόντα και μέχρι σήμερα αποτελούν μεγάλος μέρος της τοπικής οικονομίας. Με τη πάροδο των ετών, η οικονομία της πόλης σταδιακά εγκατέλειψε τη γεωργική παραγωγή και άρχισε να βασίζεται στην βιομηχανία. Εταιρείες όπως η Mitsubishi, η Honeywell, η Νεστλέ, η Coca Cola και η Goodrich Corporation έχουν κατασκευάσει εγκαταστάσεις στην πόλη και τη μητροπολιτική περιοχή της. Η εγγύτητα του Μεξικάλι στις Ηνωμένες Πολιτείες έχει μετατρέψει την πόλη σε ένα δημοφιλή τουριστικό προορισμό με τουρίστες κυρίως από την Αριζόνα, την Καλιφόρνια και τη Νεβάδα. Η πόλη είναι γνωστή για τις πολλές αθλητικές εγκατάστασεις που έχει, όπως η αρένα ταυρομαχιών Πλάζα Καλάφια.

Το Μεξικάλι ιδρύθηκε στις 14 Μαρτίου 1903, στα σύνορα ΗΠΑ και Μεξικού, δίπλα στην αδελφή πόλη Καλέξικο, Καλιφόρνια με το οποίο σχηματίζουν μια ενιαία μητροπολιτική περιοχή, τη Καλέξικο-Μεξικάλι. Το Μεξικάλι έχει επίσης τη διάκριση ότι είναι η βορειότερη πόλη της Λατινικής Αμερικής.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Μεξικού
Σαφοτουλαφάι

Η **Σαφοτουλαφάι** (σαμόα: Safotulafai) είναι κωμόπολη των νησιών Σαμόα. Είναι η πρωτεύουσα της Φα'ασαλελεάγκα.

250px|right 

## Γεωγραφία
Η Σαφοτουλαφάι βρίσκεται δυτικά των Σαμόα, ανατολικά του Σαβάι και ανατολικά της Φάασαλελεαγκα. 

## Δείτε επίσης
* Κατάλογος πόλεων των Σαμόα
* Κατάλογος πόλεων της Φάασαλελεαγκα

## Εξωτερικοί σύνδεσμοι
* Χάρτης της Λεουλουμοέγκα  www.maplandia.com

Κατηγορία:Πόλεις των Σαμόα
Κατηγορία:Φάασαλελεαγκα
Σαϊπίπι

Η **Σαϊπίπι** (σαμόα: Saipipi) είναι κωμόπολη της Φάασαλελεαγκα στα νησιά Σαμόα. Έχε πληθυσμό 657 κατοίκων (2006).

## Γεωγραφία
Η Σαϊπίπι βρίσκεται δυτικά των Σαμόα και ανατολικά του Σαβάι

## Δημογραφία
Η Σαϊπίπι είχε, σύμφωνα με την απογραφή του 2006, 657 κατοίκους.

## Δείτε επίσης
* Κατάλογος πόλεων των Σαμόα
* Κατάλογος πόλεων της Φάασαλελεαγκα

## Παραπομπές


## Εξωτερικοί σύνδεσμοι
* Χάρτης της Ασάγκα  www.maplandia.com 

Κατηγορία:Πόλεις των Σαμόα
Κατηγορία:Φάασαλελεαγκα
Τορρεόν

Η **Τορρεόν** () είναι πόλη στη μεξικανική πολιτεία Κοαουίλα και είναι έδρα του ομώνυμου δήμου. Σύμφωνα με την απογραφή του 2010, στην πόλη ζούσαν 608.836 κάτοικοι, ενώ η μητροπολιτική περιοχή, η οποία περιλαμβάνει το γειτονικό Ντουράνγκο, απαριθμούσε 1.215.993 κατοίκους, καθιστώντας την ένατη μεγαλύτερη από άποψη πληθυσμού μητροπολιτική περιοχή στο Μεξικό. Η μητροπολιτική περιοχή είναι γνωστή ως Κομάρκα Λαγουνέρα (Comarca Lagunera). Η πόλη αναπτύχθηκε ραγδαία μετά την ανεξαρτητοποίηση του Μεξικό και έλαβε καθεστώς πόλης το 1907.

Η Τορρεόν είναι ένα από τα μεγαλύτερα βιομηχανικά κέντρα του Μεξικό. Αρχικά η οικονομία της Τορρεόν βασιζόταν στη κτηνοτροφία και τις καλλιέργειες. Τώρα, η οικονομία της πόλης βασίζεται στη κλωστοϋφαντουργία, τα είδη ένδυσης και την μεταλλουργία. Η πόλη βρίσκεται στα νοτιοδυτικά σύνορα της πολιτείας Κοαουίλα και χωρίζεται από τη γειτονική πολιτεία Ντουράγκο με το ποταμό Νάσας. Στην πόλη υπάρχει ένα μικρό αεροδρόμιο, το διεθνές αεροδρόμιο Φρανσίσκο Σαράμπια, το οποίο δέχεται πτήσεις από το Μεξικό και τις Ηνωμένες Πολιτείες. Το κύριο αξιοθέατο της πόλης είναι το άγαλμα Κρίστο ντε λα Νόας, το οποίο με ύψος 21,8 μέτρα είναι το τρίτο ψηλότερο στη Λατινική Αμερική.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Μεξικού
Γκαγκάεμαουγκα

Η **Γκαγκάεμαουγκα** (Σαμόα: Gaga'emauga) είναι ένα διαμέρισμα του νησιού Σαβάι των νησιών Σαμόα. Έχει έκταση 223 τ.χλμ. και πληθυσμό 7.108 κατοίκων (2001). Πρωτεύουσα είναι η Σαλέουλα.

## Γεωγραφία
Η Γκαγκάεμαουγκα βρίσκεται κεντρικά των Σαμόα και βορειοανατολικά του Σαβάι. Συνορεύει στα δυτικά με την Γαγκάιφομαουγκα, στα ανατολικά με τη Φάασαλελεαγκα, στα νοτιοδυτικά και νοτιοανατολικά με την Παλάουλι και στα νότια-κεντρικά με την Σατουπάιτεα.

## Ηφαιστειακές εκρήξεις (1905-1911)
Το 1905 το ηφαίστειο Ματαβάτου εξεράγει. Η λάβα κατάστερψε τα χωριά που βρήκε μπροστά της, εκ των οποίων η Σαλέουλα και το Σαλάγκο. Τα ίχνη της λάβας έχουν εξαφανιστεί. Όσοι από τους ανθρώπους αυτών των χωριών επέζησαν, κατέφυγαν στο Ουπόλου. Παρά τη μετακίνησή τους, κράτησαν τα ήθη, τα έθιμα και τις παραδόσες τους.

## Πόλεις
* Σαλέουλα
* Αβάο
* Φαγκαμάλο
* Λέαουβάα 
* Λέαουβάα
* Λελέπα
* Ματαούτου
* Μάουγκα
* Σαφάι
* Σαλέια
* Παταμέα
* Σαλμούνου 
* Σαμαλαέουλου
* Σατόαλεπαι

## Ιτου-ο-Τάνε
Η Γκαγκάεμαουγκα είναι γειτονικό διαμέρισμα της Γκαγκάιφομαουγκα. Τα δύο αυτά διαμερίσματα αποτελούν το Ιτου-ο-Τάνε (Itu-o-Tane, Η Πλευρά των Ανδρών).

## Εικόνες

## Δείτε επίσης
* Διαμερίσματα των Σαμόα

## Παραπομπές


Κατηγορία:Διαμερίσματα των Σαμόα
Καταιγισμός ιδεών

Ο **καταιγισμός ιδεών** (ή **ιδεοκαταιγισμός** ή **ιδεοθύελλα**) είναι τεχνική δημιουργικής επίλυσης προβλημάτων μέσω ανταλλαγής ιδεών στο πλαίσιο μίας άτυπης συγκέντρωσης.

## Ετυμολογία
Ο όρος **ιδεοκαταιγισμός** προέρχεται από την μετάφραση του αντιστοίχου αγγλικού "brainstorming" ο οποίος χρησιμοποιήθηκε για πρώτη φορά από τον Alex Faickney Osborn, αντιπρόεδρο της Αμερικανικής διαφημιστικής εταιρίας BBDO, το 1953. Ο Osborn χρησιμοποιούσε αυτή τη μέθοδο για να βρίσκει νέα διαφημιστικά για τους πελάτες του.

## Μέθοδος του νοητικού χάρτη

Μία αρκετά κοινή μέθοδος που ακολουθείται για να στηρίξει τον ιδεοκαταιγισμό είναι η δημιουργία ενός νοητικού χάρτη (mind map). Αυτή η μέθοδος προϋποθέτει την ύπαρξη ενός συντονιστή ο οποίος θα τοποθετήσει τις ανοργάνωτες ιδέες των συμμετεχόντων πάνω σε ένα χαρτί ή πίνακα ανάλογα με την ομάδα στην οποία ανήκουν κατηγοριοποιώντας τις.

## Χρήση
Σήμερα ο ιδεοκαταιγισμός χρησιμοποιείται ευρέως σε πολλούς χώρους και για πολλά θέματα. Μπορεί να χρησιμοποιηθεί ως παιδαγωγική μέθοδος από δασκάλους για να διδάξουν τα νέα παιδιά πως να κατηγοριοποιούν τις σκέψεις τους πριν τις εκφράσουν . Επίσης, για επιμορφωτικούς σκοπούς, ο ιδεοκαταιγισμός χρησιμοποιείται και με ενήλικες. Η πρακτική αυτή είναι ιδιαίτερα διαδεδομένη στην οργάνωση εργαστηρίων (workshops) στο πλαίσιο σεμιναρίων . 

## Δείτε επίσης
* Έρευνα και Ανάπτυξη
* Καινοτομία
* Μάρκετινγκ

## Παραπομπές


Κατηγορία:Κοινωνική ψυχολογία
Κατηγορία:Δημιουργικότητα
Κατηγορία:Επίλυση προβλημάτων
Κατηγορία:Συνεργασία
Σαφότου

Η **Σαφότου** (σαμόα: *Safotu*) είναι κωμόπολη των νησιών Σαμόα. Είναι η πρωτεύουσα της Γκαγκάιφομαουγκα.

## Γεωγραφία
Η Σαφότου βρίσκεται δυτικά των Σαμόα, ανατολικά του Σαβάι και βορειοδυτικά της Γκαγκα'ιφομάουγκα. Βρίσκεται νότια της Λεαγκιάγκα, ανατολικά της Σαφούνε, βόρεα της Σασίνα και της Φαλεταγάλοα και βορειοδυτικά της Παταμέα, της Μάουγκα και της Σαμαέουλου.

## Ιστορία
Αρχικά, η Σαφότου ήταν μέρος των Τονγκανών, οι οποίοι ήταν νικητές ενός πολέμου. Ένας από τους αρχηγούς ήταν ο Ταλάαϊφείι.

## Μυθολογία
Υπάρχουν πολλές απόψεις για την ονομασία της Σαφότου:

# Το όνομα **Σαφότου** προήλθε από τον Φότου, παιδιά του Λαφάι.
# Το όνομα **Σαφότου** προήλθε από την Φοτουισαμόα, μια αδερφή του Ουτουαοφίτι.

## Δείτε επίσης
* Κατάλογος πόλεων των Σαμόα
* Κατάλογος πόλεων της Γκαγκάιφομαουγκα

## Εξωτερικοί σύνδεσμοι
* http://books.google.com/books?hl=en&lr=&id=-OqP2ZOR8dkC&oi=fnd&pg=PR7&dq=Safotulafai&ots=IDBWCcOHpo&sig=Hy4YVrdmuc4MCxdxPQ9gvEcHCvU#v=onepage&q=Safotulafai&f=false Democracy and custom in Sāmoa: an uneasy alliance by Asofou Soʻo, p.12. Ανακτήθηκε στις 26 Οκτωβρίου 2009

Κατηγορία:Πόλεις των Σαμόα
Κατηγορία:Γκαγκάιφομαουγκα
Σαφούνε

Η **Σαφούνε** (σαμόα: Safune) είναι κωμόπολη των νησιών Σαμόα. Είναι η πρωτεύουσα της Γκαγκάιφομαουγκα. Έχει πληθυσμό 786 κατοίκων (2006)

## Γεωγραφία
Η Σαφούνε βρίσκεται δυτικά των Σαμόα, ανατολικά του Σαβάι και βορειοδυτικά της Γκαγκάιφομαουγκα. Βρίσκεται ανάμεσα στην Βαϊπούλι και την Φαγκάλοα. Βρίσκεται ανατολικά της Σαφότου.

## Ονομασία
Όπως λέει η μυθολογία των Σαμόα, το όνομα **Σαφούνε** προήλθε από τον Φούνε, παιδί του Λαφάι.

## Δείτε επίσης
* Κατάλογος πόλεων των Σαμόα
* Κατάλογος πόλεων της Φάασαλελεαγκα

## Παραπομπές
 

Κατηγορία:Πόλεις των Σαμόα
Κατηγορία:Γκαγκάιφομαουγκα
Ρισάρ Ντακουρί

Ο **Ρισάρ Ντακουρί** (*Richard Dacoury*, 6 Ιουλίου 1959) είναι Γάλλος πρώην διεθνής καλαθοσφαιριστής, γνωστότερος από τη θητεία του στην Λιμόζ, και από τις σπουδαιότερες μορφές του ευρωπαϊκού μπάσκετ του 20ού αιώνα. 

Αγωνίστηκε από τις αρχές της δεκαετίας του ΄80 έως και τα τέλη του '90 σε υψηλό επίπεδο, καθώς ήταν επί σειρά ετών πρωταθλητής Γαλλίας. 

Μέλος της περίφημης ομάδας της Λιμόζ που μετείχε στα φάιναλ φορ του Κυπέλλου Πρωταθλητριών Ευρώπης το 1990 στη Σαραγόσα, κατακτώντας τη δεύτερη θέση και το 1993 στην Αθήνα, όταν με προπονητή τον Μπόζινταρ Μάλκοβιτς, ο γαλλικός σύλλογος κατέκτησε την ευρωπαϊκή πρωτιά. 

Εκτός της Λιμόζ, ο Ντακουρί πρωταγωνίστησε στα παγκόσμια παρκέ και με τα χρώματα της Εθνικής ομάδας της Γαλλίας, όπου διέπρεψε στα Ευρωμπάσκετ του 1987, του 1989 κ.ά. και σε Παγκόσμια Πρωταθλήματα τόσο σαν εξαιρετικός αμυντικός, όσο και σαν μια αξιόπιστη επιθετική λύση. Πριν από τη Λιμόζ, έπαιξε τη διετία 1976-78 στην γαλλική ομάδα της Λυών, ενώ, μετά τη Λιμόζ, έκλεισε την καριέρα του σε ηλικία 37 ετών το 1998, με τη φανέλα της Ρασίνγκ Παρί παίζοντας εκεί επί διετία. Στα 46 του, τη σεζόν 2005-06, ξαναέπαιξε μπάσκετ στο τοπικό πρωτάθλημα της Νορμανδίας.

## Παραπομπές


## Πηγές
*Το ηλεκτρονικό αρχείο της "Αθλητικής Ηχούς"
*Μεγάλες μορφές του Ευρωπαϊκού μπάσκετ

Κατηγορία:Γάλλοι καλαθοσφαιριστές
Κατηγορία:Καλαθοσφαιριστές γαλλικών συλλόγων 
Κατηγορία:Καλαθοσφαιριστές Λιμόζ ΣΣΠ
Κατηγορία:Καλαθοσφαιριστές Ρασίνγκ Μπασκέτ Παρί
Κατηγορία:Καλαθοσφαιριστές στους Θερινούς Ολυμπιακούς Αγώνες 1984
Κατηγορία:Καλαθοσφαιριστές Παγκοσμίου Πρωταθλήματος 1986
Κατηγορία:Καλαθοσφαιριστές Ευρωμπάσκετ 1981
Κατηγορία:Καλαθοσφαιριστές Ευρωμπάσκετ 1983
Κατηγορία:Καλαθοσφαιριστές Ευρωμπάσκετ 1987
Κατηγορία:Καλαθοσφαιριστές Ευρωμπάσκετ 1989
Κατηγορία:Καλαθοσφαιριστές Ευρωμπάσκετ 1991
Κατηγορία:Καλαθοσφαιριστές Εθνικής Γαλλίας
Γκαγκάιφομαουγκα

Η **Γκαγκάιφομαουγκα** (Σαμόα: Gaga'ifomauga) είναι ένα διαμέρισμα του νησιού Σαβάι των νησιών Σαμόα. Έχει έκταση 365 τ.χλμ. και πληθυσμό 4.770 κατοίκων (2001). Πρωτεύουσα είναι η Σαφότου.

## Γεωγραφία
Η Γκαγκάιφομαουγκα βρίσκεται κεντρικά των Σαμόα και βορειοανατολικά του Σαβάι. Συνορεύει στα ανατολικά με την Γκαγκάεμαουγκα, στα δυτικά με τη Βαϊσιγκάνο, στα νοτιοδυτικά με την Σατουπάιτεα και στα νοτιοανατολικά με την Παλάουλι.

## Πόλεις
* Σαφότου
* Σαφούνε
* Φαλεταγκαλόα
* Λεφαγκαοάλίι
* Μανάσε
* Σαμάουγκα
* Σασίνα

## Ιτου-ο-Τάνε
Η Γκαγκα'ιφομάουγκα είναι γειτονικό διαμέρισμα της Γκαγκάεμαουγκα. Τα δύο αυτά διαμερίσματα αποτελούν το Ιτου-ο-Τάνε (Itu-o-Tane, Η Πλευρά των Ανδρών). 

## Δείτε επίσης
* Διαμερίσματα των Σαμόα

## Παραπομπές


Κατηγορία:Διαμερίσματα των Σαμόα
Τιχουάνα

Η **Τιχουάνα** () είναι η μεγαλύτερη πόλη της Μπάχα Καλιφόρνια, Μεξικό, και κέντρο της μητροπολιτικής περιοχής της Τιχουάνα, μέρος της διεθνούς μητροπολιτικής περιοχής Σαν Ντιέγκο-Τιχουάνα. Η Τιχουάνα είναι ένα σημαντικό βιομηχανικό και οικονομικό κέντρο του Μεξικού, και ως αποτέλεσμα ασκεί ισχυρή επιρροή στην οικονομία, την εκπαίδευση, τον πολιτισμό, την τέχνη και την πολιτική. Καθώς η πόλη έχει γίνει ένα σημαντικό κέντρο της χώρας, έτσι και η μητροπολιτική περιοχή αποτελεί μεγάλη βιομηχανική μητρόπολη στο βορειοδυτικό Μεξικό. Επί του παρόντος είναι μία από τις ταχύτερα αναπτυσσόμενες πόλεις στο Μεξικό.

Η Τιχουάνα βρίσκεται στην Χρυσή Ακτή της Μπάχα Καλιφόρνια (Γκολντ Κόουστ) και είναι έδρα και πολιτιστικό και εμπορικό κέντρο του Δήμου της Τιχουάνα. Η πόλη είνα ένα κυρίαρχο κέντρο παραγωγής της βορειοαμερικανική ήπειρο, με εγκαταστάσεις πολλών πολυεθνικών εταιρειών που δραστηριοποιούνται σε διάφορους τομείς. Τη δεκαετία του 2000 η Τιχουάνα έγινε η πρωτεύουσα κατασκευής ιατρικών συσκευών στη Βόρεια Αμερική. Επίσης, η Τιχουάνα θεωρείται ως μια από τις νέες πολιτιστικές πρωτεύουσες του κόσμου. Η πόλη είναι η συνοριακή πόλη με τη μεγαλύτερη κίνηση στον κόσμο. Έχει περίπου 24 χιλιόμετρα κοινά σύνορα με το Σαν Ντιέγκο και υπολογίζεται ότι τη συνοριακή γραμμή διασχίζουν κάθε χρόνο 50 εκατομμύρια άνθρωποι, με αποτέλεσμα το τελωνείο Σαν Ισίντορο να είναι το πιο πολυσύχναστο στο κόσμο.

Η Τιχουάνα είναι η 42η μεγαλύτερη πόλη στην Αμερική και είναι η δυτικότερη πόλη στο Μεξικό. Σύμφωνα με την απογραφή του 2010, η μητροπολιτική περιοχή της Τιχουάνα ήταν η πέμπτη μεγαλύτερη στο Μεξικό, με πληθυσμό 1.784.034. Η διεθνής μητροπολιτική περιοχή εκτιμάται ότι είχε πάνω από πέντε εκατομμύρια κατοίκους το 2009 και περίπου 5.105.769 το 2010, καθιστώντας την τρίτη μεγαλύτερη μητροπολιτική περιοχή στην ευρύτερη Καλιφορνία (Καλιφόρνια και Μπάχα Καλιφόρνια) και 19η μεγαλύτερη στην Αμερική, ενώ είναι το μεγαλύτερο διεθνικό αστικό συγκρότημα μεταξύ των ΗΠΑ και το Μεξικό.

Η ιστορία της Τιχουάνα αρχίζει με την άφιξη των Ισπανών εξερευνητών το 16ο αιώνα, οι οποίοι χαρτογράφησαν τις ακτές της Καλιφόρνια. Καθώς η αμερικανική κατάκτηση του βόρειου Μεξικού έκλεισε με τη συνθήκη του Γουαδελούπε Χιντάλγκο. Η νέα διεθνής θέση της Τιχουάνα στα σύνορα άλλαξε σε την οικονομική και πολιτική δομή της. Η πόλη ιδρύθηκε τις 11 Ιουλίου 1889, όταν άρχισε η αστική ανάπτυξη. Στα αγγλικά είναι συχνά γνωστή με τα αρχικά της, «TJ», και το παρατσούκλι πύλη στο Μεξικό. Η πόλη έχει αποτελεί τουριστικό κέντρο που χρονολογείται από τη δεκαετία του 1880.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Μεξικού
Παλάουλι

Η **Παλάουλι** (Σαμόα *Palauli*) είναι διαμέρισμα του νησιού Σαβάι των νησιών Σαμόα. Έχει έκταση 523 τετρ. χιλιόμ. και πληθυσμό 8.984 κατοίκων (2001). Πρωτεύουσα είναι η Βαΐλοα.
thumb|right|350px|Γήλοφος του Πουλεμέι

## Γεωγραφία
Η Παλάουλι βρίσκεται κεντρικά των Σαμόα και νότια του Σαβάι. Συνορεύει στα κεντρικά και δυτικά με την Σατουπα'ιτέα, στα ανατολικά με την Φα'ασαλελεάγκα, στα βόρεια με την Γκαγκα'ιφομάουγκα και στα βορειοανατολικά με την Γκαγκα'εμάουγκα.

## Πόλεις
* Βαΐλοα
* Φαάλα
* Φαγκάλοα
* Φοαϊλούγκα
* Γκαταϊβάι
* Νού'ου
* Σίλι
* Πουλέια
* Σαλαΐλουα
* Σατουιάτουα
* Σιούτου
* Τάφουα
* Πάπα
* Τάγκα
* Βαϊτο'ομούλι 

## Δείτε επίσης
* Διαμερίσματα των Σαμόα

## Παραπομπές


Κατηγορία:Διαμερίσματα των Σαμόα
Σατουπάιτεα

Η **Σατουπάιτεα** (Σαμόα: Satupa'itea) είναι ένα διαμέρισμα του νησιού Σαβάι των νησιών Σαμόα. Έχει έκταση 523 τ.χλμ. και πληθυσμό 5.556 κατοίκων (2001). Πρωτεύουσα είναι η Σατουπάιτεα.

right|250px

## Γεωγραφία
Η Σατουπάιτεα βρίσκεται δυτικά των Σαμόα και του Σαβάι. Συνορεύει στα δυτικκά, κεντρικά και ανατολκά με το Παλάουλι, στα δυτικά με το Βαϊσιγκάνο, στα βόρεια-κεντρικά με τη Γκαγκάιφομαουγκα και στα βορειοανατολικά με τη Γκαγκάεμαουγκα.

## Πόλεις
* Σατουπάιτεα 
* Μοασούλα
* Πιτονούου
* Σατουφία
* Βαέγκα 

## Δείτε επίσης
* Διαμερίσματα των Σαμόα

## Παραπομπές
 

Κατηγορία:Διαμερίσματα των Σαμόα
Βαϊσιγκάνο

Η **Βαϊσιγκάνο** (Σαμόα: Vaisigano) είναι ένα διαμέρισμα του νησιού Σαβάι των νησιών Σαμόα. Έχει έκταση 178 τ.χλμ. και πληθυσμό 6.643 κατοίκων (2001). Πρωτεύουσα είναι η Ασάου.

[thumb|right|400px|Η Παραλία της [Φαλε'αλούπο]]

## Γεωγραφία
Η Βαϊσιγκάνο βρίσκεται δυτικά των Σαμόα και του Σαβάι. Συνορεύει στα βορειοανατολκά με την Γκαγκα'ιφομάουγκα και στα βορεειοδυτικά με τη Σατουπα'ιτέα. Είναι το δυτικότερο διαμέρισμα των Σαμόα. 

## Πόλεις
* Ασάου
* Αουάλα
* Φαλε'αλούπο
* Φαλελίμα
* Νεϊάφου
* Πάτα Ούτα
* Σατάτουα
* Βαϊσάλα
* Τουφουταφόε

## Δείτε επίσης
* Διαμερίσματα των Σαμόα

## Παραπομπές


Βαισιγκανο
Επαρχία Ρεθύμνης

Η **Επαρχία Ρεθύμνης** ήταν μία από τις τέσσερις επαρχίες του Νομού Ρεθύμνης της Κρήτης. Καταργήθηκε το 1997, όταν τότε καταργήθηκε ο θεσμός των επαρχιών στην Ελλάδα, με το σχέδιο Καποδίστριας όπως τροποποιήθηκε αργότερα με το νεότερο σχέδιο Καλλικράτης. Είχε συνολική έκταση 349,8 τ.χλμ. εκ των οποίων τα 128,7 τ.χλμ. ήταν καλλιεργήσιμα εδάφη, 205,8 βοσκότοποι, 2,5 τ.χλμ. δάση και τα υπόλοιπα οικισμοί. Επίσης από τη συνολική έκταση τα 128 τ.χλμ. ήταν πεδινά, τα 112 ημιορεινά και τα 110 ορεινά με μέγιστο υψόμετρο 858 μ. το όρος Βρύσινας. Πρωτεύουσα της επαρχίας ήταν το Ρέθυμνο όπου ο μοναδικός δήμος της Επαρχίας. 

Συνόρευε από τα ανατολικά με την επαρχία Μυλοποτάμου, νότια με την επαρχία Αμαρίου και την επαρχία Αγίου Βασιλείου, δυτικά με τις επαρχίες Σφακίων και Αποκορώνου του νομού Χανίων και βόρεια βρεχόταν από το Αιγαίο πέλαγος.

Από το 2010 έχει πλήρως υποκατασταθεί διοικητικά από τον Δήμο Ρεθύμνης με το σχέδιο Καλλικράτης.

## Δήμος και Κοινότητες
Η Επαρχία Ρεθύμνης περιλάμβανε έναν δήμο και 41 κοινότητες, οι οποίες σήμερα εντάσσονται όλες στον Δήμο Ρεθύμνης.

Κατηγορία:Επαρχίες του νομού Ρεθύμνης
Εθνική Σκωτίας (καλαθοσφαίριση γυναικών)

Η **εθνική ομάδα καλαθοσφαίρισης γυναικών της Σκωτίας** αντιπροσωπεύει τη Σκωτία στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Σκωτσέζικης Ομοσπονδίας Καλαθοσφαίρισης (*Scottish Basketball Association*).

Το 2005, οπότε και το Λονδίνο ανέλαβε την ευθύνη της διοργάνωσης των Θερινών Ολυμπιακών Αγώνων του 2012, οι ομοσπονδίες καλαθοσφαίρισης της Αγγλίας, Σκωτίας και Ουαλίας αποφάσισαν τη συγκρότηση μίας κοινής και ανταγωνιστικότερης Εθνικής Ομάδας Μεγάλης Βρετανίας σε επίπεδο Γυναικών και Νέων Γυναικών (U-20), καθώς οι εθνικές ομάδες νεότερων κοριτσιών εξακολουθούν να υπάρχουν ξεχωριστά για κάθε εθνική ομοσπονδία.

Σημαντικότερη στιγμή στην πορεία της ομάδας της Σκωτίας ήταν η συμμετοχή στο Ευρωπαϊκό Πρωτάθλημα Καλαθοσφαίρισης του 1956, ενώ σήμερα διαγωνίζεται στο επίπεδο της Division C.

## Πορεία σε διεθνείς διοργανώσεις
### Πορεία σε Ευρωπαϊκά Πρωταθλήματα
:Ακολουθεί η πορεία της ομάδας της Σκωτίας σε Ευρωπαϊκά Πρωταθλήματα:




; Πορεία σε European Promotion Cup / European Championship Division C / Ευρωπαϊκό Πρωτάθλημα Μικρών Κρατών FIBA:
:Ακολουθούν οι τελικές θέσεις κατάταξης της Εθνικής Ομάδας της Σκωτίας σε European Promotion Cup / European Championship Division C / Ευρωπαϊκό Πρωτάθλημα Μικρών Κρατών FIBA: 





## Παραπομπές


## Πηγές
* Scotland, ιστορικό ανά έτος στον επίσημο ιστότοπο των αρχείων της FIBA. 

## Εξωτερικοί σύνδεσμοι
* Scottish Basketball Association, επίσημος ιστότοπος. 

 

Σκωτια
Γυναικων
Εθνική Ισλανδίας (καλαθοσφαίριση γυναικών)

Η **εθνική ομάδα καλαθοσφαίρισης γυναικών της Ισλανδίας** αντιπροσωπεύει την Ισλανδία στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Ισλανδικής Ομοσπονδίας Καλαθοσφαίρισης (*Korfuknattleikssamband Islands*).

## Συμμετοχή σε διεθνείς διοργανώσεις
Η Ομοσπονδία Καλαθοσφαίρισης της Ισλανδίας ιδρύθηκε στις 29 Ιανουαρίου 1961. Το άθλημα είναι το δεύτερο δημοφιλέστερο στη χώρα μετά το ποδόσφαιρο.

Η γυναικεία εθνική ομάδα μετρά συμμετοχές μόνο στο κατώτερο τη τάξει πρωτάθλημα ευρωπαϊκής εμβέλειας, γνωστό ως «Ευρωπαϊκό Πρωτάθλημα Μικρών Κρατών FIBA», καθώς και στη Division B. Επιφανέστερη αθλήτρια των τελευταίων χρόνων με τα εθνικά χρώματα είναι η Ελένα Σβέρισντοτιρ.

## Κατατάξεις σε διεθνείς διοργανώσεις

; Πορεία σε European Promotion Cup / European Championship Division C / Ευρωπαϊκό Πρωτάθλημα Μικρών Κρατών FIBA:
:Ακολουθούν οι τελικές θέσεις κατάταξης της Εθνικής Ομάδας της Ισλανδίας σε European Promotion Cup / European Championship Division C / Ευρωπαϊκό Πρωτάθλημα Μικρών Κρατών FIBA:


; Συμμετοχές σε Ευρωπαϊκά Πρωταθλήματα FIBA [Division B]:
:Ακολουθούν οι συμμετοχές της Εθνικής Ομάδας της Ισλανδίας σε Ευρωπαϊκά Πρωταθλήματα FIBA [Division B]:


; Πορεία σε Αγώνες Μικρών Κρατών Ευρώπης:
:Ακολουθούν οι τελικές θέσεις κατάταξης της Εθνικής Ομάδας της Ισλανδίας σε Αγώνες Μικρών Κρατών Ευρώπης: 


## Δείτε επίσης
* Εθνική Ισλανδίας (καλαθοσφαίριση ανδρών)

## Παραπομπές


## Εξωτερικοί σύνδεσμοι

* Iceland, ιστορικό ανά έτος στον επίσημο ιστότοπο των αρχείων της FIBA. 
* Korfuknattleikssamband Islands, επίσημος ιστότοπος. 

 

Ισλανδια
Γυναικων
Η Γαλατού

***Η Γαλατού*** (***Het Melkmeisje***) είναι μία από τις διασημότερες ρωπογραφίες του Γιοχάνες Βερμέερ, που εκτίθεται στο Ρέικσμουζεουμ του Άμστερνταμ. Πρόκειται για το πορτραίτο μιας  υπηρέτριας την ώρα που ρίχνει γάλα σε μία πήλινη λεκάνη.

## Περιγραφή
Η σκηνή φαντάζει αέναη, ειδικά υπό τον φωτισμό που δίνει στο έργο ο καλλιτέχνης. Οι πρώτοι κιόλας μελετητές διατύπωσαν την άποψη ότι η υπηρέτρια συμβολίζει την αλληγορική απεικόνιση της οικονομίας. Φαίνεται τόσο προσηλωμένη στη δουλειά της, ώστε να μην σπαταλήσει ούτε σταγόνα. Το μόνο αντικείμενο που εμφανίζει "κίνηση" στον πίνακα είναι το γάλα που ρέει.

Η κοπέλα κυριαρχεί στον χώρο, τοποθετημένη στο κέντρο του καμβά. Τα ενδύματά της, σε αποχρώσεις του κίτρινου και του μπλε, προσθέτουν ζωντάνια και φωτεινότητα στο έργο. Η μορφή είναι δουλεμένη με γεμάτες πινελιές που δίνουν μια αίσθηση γλυπτικής πλαστικότητας στο έργο. Δεξιοτεχνικά αποδίδεται και η νεκρή φύση που ο ζωγράφος παρουσιάζει πάνω στο τραπέζι. Σαν μέσα από το σκοτάδι ξεπροβάλλουν ρεαλιστικότατα τα εδέσματα. Η τεχνική των φωτεινών κουκίδων με τις οποίες αποδίδονται οι λεπτομέρειες της επιτραπέζιας νεκρής φύσης θεωρείται από κάποιους μελετητές πρόδρομος του Πουαντιγισμού ή του Ντιβιζιονισμού. 

## Βιβλιογραφία
* Rolf Toman (επιμ.), Μπαρόκ – Αρχιτεκτονική Γλυπτική Ζωγραφική, εκδόσεις Ελευθερουδάκης. 
* Λάμπρος Γαλάνης (επιμ.), Artbook Vermeer, εκδόσεις Ημερησία Α.Ε.Ε.
* Ανδρέας Παππάς (επίμ.), Βερμέερ, εκδόσεις Βιβλιοθήκη Τέχνης - Η Καθημερινή 
* Περιγραφή στην ιστοσελίδα του Rijksmuseum

## Εξωτερικοί σύνδεσμοι
* 

Κατηγορία:Πίνακες του Γιοχάνες Βερμέερ
Κατηγορία:Πίνακες του 1658
Κατηγορία:Ρωπογραφία
Επωδή

Η **επωδή** ανήκει στη λαϊκή λογοτεχνία και είναι κείμενο μικρής έκτασης με σοβαρό περιεχόμενο που διατυπώνεται με ασάφεια. Η επωδή είναι ηθελημένα ασαφής, γιατί εξυπηρετεί κατά  βάθος ένα διάλογο που ανοίγει ο άνθρωπος με τον πάνω και πέραν των αισθήσεων κόσμο και γι' αυτό διατυπώνεται κατά κάποιον τρόπο στη γλώσσα της άλλης πλευράς.

Η γλώσσα της επωδής γίνεται μυστική και μυστηριώδης, χαρακτηριστικά που επιτείνονται από το γεγονός ότι δεν κοινοποιείται από εκείνον που την χρησιμοποιεί (καθώς η κοινοποίηση  διαλύει το μαγικό στοιχείο, καθιστά την επωδή, το ξόρκι άχρηστη).  Η επωδή υπηρετεί τα μέλη της κοινότητος ως μέσο και όργανο επίτευξης ορισμένων σκοπών: για θεραπεία από ασθένειες, για τον έρωτα, για την πρόκληση βροχής σε περίοδο ξηρασίας κ.α.

Συνώνυμα: ξόρκι, μαγγανεία, γητειά.

## Πηγές
*Μερακλής Γ. Μιχαήλ, Ελληνική Λαογραφία, Κοινωνική συγκρότηση, Ήθη και Έθιμα, Λαϊκή Τέχνη, εκδόσεις Οδυσσέας, Αθήνα 2004, σελ. 310.
*Μπαμπινιώτης Γ., Λεξικό της Νέας Ελληνικής Γλώσσας, στο λήμμα επωδή.

Κατηγορία:Λαϊκή παράδοση της Ελλάδας
Ποίος ήτον ο φονεύς του αδελφού μου

***Ποίος ήτον ο φονεύς του αδελφού μου*** ονομάζεται ένα από τα πιο γνωστά και εκτενή αυτοβιογραφικά διηγήματα του Γεωργίου Βιζυηνού (1849-1896) το οποίο πρωτοδημοσιεύτηκε σε συνέχειες στο περιοδικό ''Εστία''. Ο αναγνώστης παρακολουθεί την εξέλιξη μιας μυστηριώδους ιστορίας, όπου η μητέρα του αφηγητή αγνοεί τον φονιά του γιου της και τον αναζητά εναγωνίως, τη στιγμή που ο προστατευόμενός της Τούρκος Κιαμίλ (ο δράστης) δεν γνωρίζει ότι είναι αυτός που –άθελά του– έχει σκοτώσει τον γιο της ευεργέτιδάς του. Όταν ο αφηγητής αντιλαμβάνεται την τραγική αυτή σύμπτωση, αποφασίζει να την κρατήσει για πάντα κρυφή από τη μητέρα του.

Το 2021, μεταφέρθηκε στη μικρή οθόνη μέσα από την ομώνυμη τηλεοπτική σειρά του Ertflix σε σκηνοθεσία Μανούσου Μανουσάκη.

## Παραπομπές


## Πηγές
*Αθανασόπουλος, Β., *Οι μύθοι της ζωής και του έργου του Γ. Βιζυηνού*. Αθήνα: Καρδαμίτσας, 1992.
*Βιζυηνός, Γ.Μ. & Β. Αθανασόπουλος (επιμ.), *Τα διηγήματα*, Αθήνα: Ίδρυμα Κώστα και Ελένης Ουράνη, 1991.
*Βιζυηνός, Γ.Μ. & Π. Μουλλάς (επιμ.), *Νεοελληνικά διηγήματα*. Αθήνα: Ερμής, 1980.
*Σαχίνης, Α., Παλαιότεροι πεζογράφοι: Α.Ρ. Ραγκαβής, Δ. Βικέλας, Γ. Βιζυηνός, Κ. Παλαμάς, Γ. Βλαχογιάννης. Αθήνα: Εστία, 1973.
*Χρυσανθόπουλος, Μ., *Γεώργιος Βιζυηνός: μεταξύ φαντασίας και μνήμης*, Αθήνα: Εστία, 1994.
*Περιοδικό *Εστία* (23 Οκτωβρίου-3 Νοεμβρίου 1883).
*Λεξικό Νεοελληνικής Λογοτεχνίας: πρόσωπα, έργα, ρεύματα, όροι. Αθήνα: Πατάκης, 2007.

## Εξωτερικοί σύνδεσμοι

* Το διήγημα δημοσιευμένο στην ηλεκτρονική έκδοση του Σπουδαστηρίου Νέου Ελληνισμού

Κατηγορία:Γεώργιος Βιζυηνός
Κατηγορία:Ελληνικά διηγήματα
Εντελέχεια

**Εντελέχεια** (αρχ. ελλ. ἐντελέχεια) είναι φιλοσοφικός όρος που εισήγαγε ο Αριστοτέλης για να περιγράψει την πλήρη πραγμάτωση του έμφυτου σκοπού ενός όντος. Ο όρος προέρχεται από τις λέξεις ἐν (μέσα), τέλος (σκοπός) και ἔχειν (έχω), δηλώνοντας ότι κάθε ον φέρει εντός του τον τελικό του σκοπό.

## Ορισμός και φιλοσοφικό πλαίσιο
Στην αριστοτελική φιλοσοφία, η εντελέχεια αναφέρεται στην κατάσταση κατά την οποία ένα ον έχει φτάσει στην πλήρη εκπλήρωση της φύσης του. Είναι η μετάβαση από την **δυνατότητα** (ἐν δυνάμει) στην **πραγματικότητα** (ἐν ἐνεργείᾳ), δηλαδή η υλοποίηση των έμφυτων δυνατοτήτων ενός όντος. Για παράδειγμα, ένας σπόρος έχει ως εντελέχεια να γίνει δέντρο· όταν αυτό συμβεί, έχει επιτύχει τον σκοπό του.

## Παραδείγματα
* Ένα κομμάτι μαρμάρου που μετατρέπεται σε άγαλμα μέσω της τέχνης του γλύπτη.
* Ένας σπόρος που εξελίσσεται σε πλήρως ανεπτυγμένο φυτό.
* Η ψυχή, κατά τον Αριστοτέλη, θεωρείται η εντελέχεια του φυσικού σώματος, δηλαδή η ουσία που του δίνει ζωή και σκοπό.

## Σχέση με την αυτοπραγμάτωση
Η έννοια της εντελέχειας έχει επηρεάσει σύγχρονες ψυχολογικές θεωρίες, όπως αυτή της αυτοπραγμάτωσης του Αβραάμ Μάσλοου. Όπως η εντελέχεια περιγράφει την πλήρη πραγμάτωση του σκοπού ενός όντος, έτσι και η αυτοπραγμάτωση αναφέρεται στην επίτευξη του πλήρους δυναμικού ενός ατόμου.

Το **τέλος**, η **ολοκλήρωση**, η **τελειοποίηση** κάθε όντος είναι **η θεμελιακή αρχή της αριστοτελικής φιλοσοφίας**.

Τέλειο είναι αυτό που δεν του λείπει τίποτα, το ολοκληρωμένο, που κάνει περιττή την παραπέρα αναζήτηση ενός άλλου σκοπού ή μιας άλλης κατάστασης. Σύμφωνα λοιπόν με τη φιλοσοφική σκέψη του Αριστοτέλη, όλες οι ενέργειες των ανθρώπων αποτελούν ένα σύνολο τελών, που έχουν ως στόχο ένα υψηλότερο τέλος που είναι το « άριστον» και ταυτίζεται με την ευδαιμονία. Η ευδαιμονία συνδέεται με την ευτυχία. Η αρχή αυτή, κατά την οποία η πράξη έχει εκπληρωθεί ονομάζεται από το φιλόσοφο *Εντελέχεια*. Κάθε ον, κατά τον Αριστοτέλη φτάνει στην τελειότητα που απαιτεί η φύση του και τότε από  **« εν δυνάμει ον»** γίνεται  **« εν ενεργεία ον»**.

## Δείτε επίσης
* Αριστοτέλης
* Αυτοπραγμάτωση
* Τελεολογία
* Φιλοσοφία

## Πηγές

* Αριστοτέλης, *Μετά τα Φυσικά*
* Αριστοτέλης, *Περί Ψυχής*
* Εντελέχεια: Μια λέξη που «γέννησε» ο Αριστοτέλης – Εφημερίδα των Συντακτών
* Οι τέσσερις αιτίες και η εντελέχεια – Eidetisch

Κατηγορία:Αριστοτέλης
Κατηγορία:Φιλοσοφία
Πόπλιος Κλώδιος Θρασέας Παίτος

Ο **Πόπλιος Κλώδιος Θρασέας Παίτος** (*Publius Clodius Thrasea Paetus*) ήταν πολιτικός και στωικός φιλόσοφος του 1ου μ.Χ. Εκλέχθηκε ύπατος το 56 μ.Χ. Ως οπαδός των δημοκρατικών και λόγω των αντικαισαρικών του πεποιθήσεων, καταδικάστηκε από τον αυτοκράτορα Νέρωνα με την κατηγορία της έσχατης προσδοσίας. Υποχρεώθηκε να αυτοκτονήσει το 66 μ.Χ. Συνέγραψε τη βιογραφία του Κάτωνα του νεότερου.

## Πηγές

*Paul Kroh, Λεξικό Αρχαίων Συγγραφέων Ελλήνων και Λατίνων, (μεταφρ.- επιμελ. Δ. Λυπουρλής- Λ. Τρομάρας), Θεσσαλονίκη, 1996.

Κατηγορία:Στωικοί φιλόσοφοι
Κατηγορία:Ρωμαίοι φιλόσοφοι
Κατηγορία:Ρωμαίοι πολιτικοί
Νίκος Μαμαγκάκης

Ο **Νίκος Μαμαγκάκης** (Ρέθυμνο, 3 Μαρτίου 1929 − Αθήνα, 24 Ιουλίου 2013) ήταν Έλληνας συνθέτης. 

## Βιογραφία
Ξεκίνησε τις σπουδές του από το Ωδείο Αθηνών και εν συνεχεία από το 1957 μαθήτευσε στην Ανώτατη Μουσική Σχολή του Μονάχου δίπλα στους Καρλ Ορφ και Χάραλντ Γκέντσμερ.

Οι αρχικές του αναζητήσεις αφορούσαν στην ανανέωση του ηχοχρώματος και τις δομικές και ρυθμικές σχέσεις που βασίζονται σε αριθμητικές αναλογίες, τόσο με βάση τα δυτικά πρότυπα, όσο και με αναφορές στη δημοτική μας μουσική, κυρίως της ιδιαίτερης πατρίδας του. Ήταν, εξάλλου, συγγενής με τον λυράρη Ανδρέα Ροδινό, ενώ και ο πατέρας του έπαιζε μπουλγαρί. Συνέπεια αυτής της αναζήτησης ήταν η χρήση στα έργα του διαφόρων δημοτικών οργάνων (κρητική λύρα, σαντούρι, κ.ά.) ή αντίθετα η χρήση και μόνο της ηχητικότητάς τους χωρίς αυτά καθαυτά τα όργανα.

Από τα γνωστότερα έργα του είναι: *Αναρχία για κρουστά και ορχήστρα*, Σενάριο για δύο αυτοσχέδιους τεχνοκρίτες για ενόργανο σύνολο, ταινία και σκηνική δράση, Παραστάσεις για φλάουτο, φωνή και σκηνική δράση, Μουσική για τέσσερις πρωταγωνιστές, *Κασσάνδρα, Ερωτόκριτος*, μουσική για τον *[[Πλούτος (κωμωδία)|Πλούτο]]* του Αριστοφάνη, *Τριττύς, Τετρακτύς, Εγκώμιο στο Ν. Σκαλκώτα* και πρόσφατα, η σύγχρονη όπερα *Οδύσσεια* (βασισμένη στο ομώνυμο έπος του Νίκου Καζαντζάκη). Έγραψε μουσική για τον ελληνικό κινηματογράφο, όπως: *[[Η δασκάλα με τα ξανθά μαλλιά]], [[Η νεράιδα και το παλικάρι]], [[Η αρχόντισσα κι ο αλήτης]]* (όλες του Ντίνου Δημόπουλου), *[[Λούφα και παραλλαγή]], Άρπα-κόλλα, [[Βίος και Πολιτεία]]* (του Νίκου Περάκη), *Η λεωφόρος του μίσους* (του Νίκου Φώσκολου) και πολλά άλλα. Τον Απρίλιο 1997 παρουσίασε στο Μέγαρο Μουσικής Αθηνών το τρίπρακτο λυρικό έργο του «Όπερα των σκιών» (εμπνευσμένο από το θέατρο σκιών) σε λιμπρέτο του Νάσου Θεοφίλου.

Απεβίωσε από καρκίνο στις 24 Ιουλίου 2013.

## Παραπομπές

## Εξωτερικοί σύνδεσμοι
* Το λήμμα «Μαμαγκάκης Νίκος» στη musipedia 
* Ο Νίκος Μαμαγκάκης στην εκπομπή του Πάρη Μήτσου  (902)

Κατηγορία:Έλληνες συνθέτες
Κατηγορία:Απόφοιτοι του Ωδείου Αθηνών
Σιουδάδ Χουάρες

Η **Σιουδάδ Χουάρες** (, ) είναι πόλη στην πολιτεία Τσιουάουα του Μεξικού που βρίσκεται στα σύνορα της χώρας με τις ΗΠΑ, πάνω στον Ρίο Γκράντε και απέναντι από το Ελ Πάσο του Τέξας. Στην απογραφή του 2010 είχε πληθυσμό 1.321.004 εκατομμυρίων ανθρώπων, ενώ η μητροπολιτική περιοχή που σχηματίζει μαζί με το Ελ Πάσο έχει συνολικό πληθυσμό 2,7 εκατομμύρια ανθρώπους. Πολλοί από τους κατοίκους ήρθαν στην πόλη την τελευταία δεκαετία, καθώς αποτελεί μια από τις γρηγορότερα αναπτυσσόμενες πόλεις της χώρας: τις τελευταίες δεκαετίες, ειδικά μετά την εφαρμογή της NAFTA, που κατάργησε τους δασμούς στο εμπόριο μεταξύ των κρατών της βόρειας Αμερικής, εγκαθίστανται εκεί οι λεγόμενες *maquiladoras*, εργοστάσια που κατασκευάζουν υπεργολαβικά είδη και εξαρτήματα για μεγαλύτερες επιχειρήσεις. Έτσι η Χουάρες, άλλοτε τουριστικό και παραθεριστικό κέντρο των Αμερικανών, έγινε μια πυκνοκατοικημένη εργατούπολη, η τέταρτη σε πληθυσμό του Μεξικού. Οι πάνω από 350 *maquiladoras* απασχολούν το 60% του εργατικού δυναμικού της Πολιτείας, με ημερομίσθιο, στην καλύτερη περίπτωση, περίπου πέντε δολαρίων Αμερικής. Πολλοί από τους εργαζόμενους είναι φτωχοί και μένουν σε παραγκουπόλεις, ενώ ένα ιδιαίτερα μεγάλο ποσοστό (περίπου 58%) είναι γυναίκες.

Η Χουάρες είναι επίσης σημαντικό διαμετακομιστικό κέντρο καθώς αποτελεί πέρασμα προς τις ΗΠΑ. Αποτελεί όμως επίσης, λόγω της θέσης της στα σύνορα, και το μεγαλύτερο κέντρο λαθρεμπορίου και διακίνησης ναρκωτικών του Μεξικού από και προς τις ΗΠΑ. Το τοπικό καρτέλ, που εκτιμάται ότι είναι από τις μεγαλύτερες εγκληματικές οργανώσεις στον κόσμο, διακινεί το 50% των ναρκωτικών προς τις ΗΠΑ. Έτσι, την ίδια πορεία με την αύξηση του πληθυσμού και της βιομηχανικής δραστηριότητας στην πόλη ακολούθησε και η εγκληματικότητα, που σήμερα είναι από τις υψηλότερες στη χώρα. Το 2009, η πόλη χαρακτηρίστηκε ως «το πιο βίαιο μέρος της Γης μετά τις εμπόλεμες ζώνες». Οι δολοφονίες στη πόλη μειώθηκαν αισθητά από το 2010 μέχρι το 2012, κυρίως επειδή το καρτέλ Σιναλόα κατάφερε να απομακρύνει το καρτέλ Χουάρες. Όμως η εγκληματικότητα εξακολουθεί να είναι πολύ υψηλή.

## Δείτε επίσης
*Δολοφονίες γυναικών στη Σιουδάδ Χουάρες

## Παραπομπές


Κατηγορία:Πόλεις του Μεξικού
Κατάλογος πόλεων των Σαμόα

Αυτός είναι ένας **κατάλογος [[πόλη|πόλεων]] των [[Σαμόα]]**.

## Οι μεγαλύτερες πόλεις της Σαμόα

## Ανά διαμέρισμα
Αυτός είναι ένας '''κατάλογος πόλεων των Σαμόα ανά διαμέρισμα.

### [[Α'άνα]]

* Λεουλουμοέγκα (πρωτεύουσα)
* Φαλεάσιου
* Φαλεσε'έλα
* Φασιτό'ο Τάι
* Φασιτό'ο Ούτα
* Φαλελατάι
* Σαμάι
* Σι'ουφάγκα
* Φουαϊλάλο
* Φαλεόλο
* Γκαγκάιφο-ο-λε-Βάο
* Λεφάγκα
* Ματαούτου
* Πάτα
* Σαφα'άτοα
* Σαματάου
* Σαβάια
* Σατουϊμαλουφιλούφι

### [[Αϊγκα-ι-λε-Τάι]]

* Μουλιφάνουα
* Απάι
* Σάλουα
* Λεπουιά'ι
* Φαλέου
* Απολίμα-Τάι
* Απολίμα Ούτα
* Σατουϊμαλουφιλούφι
* Φουαϊλόλο'ο
* Μανόνο Ούτα
* Παεπαεάλα

### [[Άτουα]]
* Λουφιλούφι
* Α'ουφάγκα
* Φαλέφα
* Λαλομάνου
* Λέπα
* Λεαλτέλε
* Λοτοφάγκα
* Λουατουάνου'ου
* Ματατούφου 
* Πουτάσι
* Σαλεαπάγκα
* Σολοσόλο
* Βαβάου

### [[Βα'α-ο-Φονότι]]
* Σαμαμέα
* Ουαφάτο
* Φαλεαπούνα
* Λόνα
* Τα'ελεφάγκα
* Μαασίνα
* Σαλίμου
* Μουσουμούσου

### [[Βαϊσιγκάνο]]
* Ασάου
* Αουάλα
* Φαλε'αλούπο
* Φαλελίμα
* Νεϊάφου
* Πάτα Ούτα
* Σατάτουα
* Βαϊσάλα
* Τουφουταφόε

### [[Γκαγκα'εμάουγκα]]
* Σαλέ'ουλα
* Αβάο
* Φαγκαμάλο
* Λε'αουβά'α 
* Λε'αουβά'α
* Λελέπα
* Ματαούτου
* Μάουγκα
* Σαφά'ι
* Σαλέια
* Παταμέα
* Σαλμούνου 
* Σαμαλαέ'ουλου
* Σατο'αλεπάι

### [[Γκαγκα'ιφομάουγκα]]
* Σαφότου
* Σαφούνε
* Φαλεταγκαλόα
* Λεφαγκαοάλι'ι
* Μανάσε
* Σαμάουγκα
* Σασίνα

### [[Παλάουλι]]
* Βαΐλοα
* Φαάλα
* Φαγκάλοα
* Φοαϊλούγκα
* Γκαταϊβάι
* Νού'ου
* Σίλι
* Πουλέια
* Σαλαΐλουα
* Σατουιάτουα
* Σιούτου
* Τάφουα
* Πάπα
* Τάγκα
* Βαϊτο'ομούλι

### [[Σατουπα'ιτέα]]
* Σατουπα'ιτέα 
* Μοασούλα
* Πιτόνου'ου
* Σατουφία
* Βαέγκα

### [[Τουαμασάγκα]]
* Φαλέ'ουλα
* Άπια
* Αφέγκα
* Μανίνοα
* Φούσι
* Φαουσάγκα
* Βαϊτέλε
* Βαϊλέλε
* Λαλοβαέα
* Παπαούτα
* Φα'ατο'ιαλεμάνου
* Φαγκάλι'ι
* Λαούλι'ι
* Λεπέα
* Λετόγκο
* Λοτόπα
* Μαγκιάγκι Τάι
* Μάλουα
* Ματαούτου
* Μοατάα
* Μουλίνου'ου
* Πεσέγκα
* Σατάοα
* Σιουμού
* Ταφαϊγκάτα
* Τανουγκαναμόνο
* Ταουφούσι
* Τουανά'ι
* Βαϊέε
* Βαϊλίμα
* Βαϊμόσο
* Φουγκαλέι
* Τουαέφου
* Αλαμαγκότο
* Μουλιβάι
* Φαατοΐα
* Τοοματάγκι

### [[Φα'ασαλελεάγκα]]

* Σαφοτουλαφάι
* Φαλεφία
* Φογκάποα
* Λαμομαλάβα
* Λάνο
* Ασάγκα
* Που'απού'α
* Σα'ασα'άι
* Σαϊπίπι
* Σαλελαβάλου Τάι
* Σαλελαβάλου Ούτα
* Σαπαπάλι'ι
* Σαπούλου
* Τινο-ι-Ίβα
* Βαϊαφάι
* Βαϊμάγκα
Φώτης Ούτσικας

Ο **Φώτης Ούτσικας** (γενν. Μεσσήνη, 26 Μαΐου 1957) είναι Έλληνας παλαίμαχος ποδοσφαιριστής, διεθνής με τις Εθνικές ομάδες Ελπίδων, Νέων και Ερασιτεχνών, που αγωνιζόταν στις θέσεις ακραίου οπισθοφύλακα, αριστερού εξτρέμ και ανασταλτικού μέσου.

Ξεκίνησε το ποδόσφαιρο σε ηλικία 14 ετών από τον Πάμισο Μεσσήνης και το 1973 υπέγραψε στην Α.Ε.Κ., ως στέλεχος στην εφηβική ομάδα της. Το 1976 προωθήθηκε στην ανδρική ομάδα και έως το 1977 είχε 20 επίσημες συμμετοχές ενώ έπαιξε και σε αγώνες του Κυπέλλου ΟΥΕΦΑ. Το 1978 αποδεσμεύτηκε λόγω ενός σοβαρού τραυματισμού που υπέστη, συνεχίζοντας στον Αχαρναϊκό (1 έτος), στην Παναχαϊκή (2 έτη), στον Διαγόρα Ρόδου (1981-82) και το καλοκαίρι του 1982 υπέγραψε στο Αιγάλεω, με το οποίο έκανε σημαντική καριέρα επί μία 5ετία, τόσο στην Α΄Εθνική, όσο και στη Β΄Εθνική. Τερμάτισε τη σταδιοδρομία του στην ομάδα του Γ.Σ. Μαρκό (2 σεζόν).

Είχε συνολικά 88 συμμετοχές σε επίσημους αγώνες πρωταθλήματος της Α΄Εθνικής και πολλαπλάσιες συμμετοχές στη Β΄ Εθνική.

Το 1977 αγωνίστηκε με την Εθνική ερασιτεχνική ομάδα ποδοσφαίρου Ελλάδας στο Κύπελλο Ερασιτεχνών ΟΥΕΦΑ στους αγώνες της προκριματικής φάσης με Ιταλία και Αυστρία.

## Πηγές

* Διεθνής αθλητική ιστοσελίδα
* Νίκος Δημ. Νικολαΐδης, "50 Χρόνια Αιγάλεω" (έκδοση Δήμος Αιγάλεω, 1998)
* Γεώργιος Παγιωτέλης, "Το Έπος της Α΄Εθνικής", ένθετο περιοδικού "Οι Παγκόσμιοι", έκδοση Κλ. Γεωργαλάς Ε.Π.Ε.
* "40 Χρόνια Ποδόσφαιρο και ΠΡΟ-ΠΟ" (έκδοση εφημερίδας "Προπόραμα" (2000)

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Γ.Σ. Μαρκό
Κατηγορία:Ποδοσφαιριστές Αχαρναϊκού Α.Ο.
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Παναχαϊκής
Ο
Ο
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Ντένβερ

Το **Ντένβερ** (), είναι πόλη των ΗΠΑ, πρωτεύουσα και μεγαλύτερη σε πληθυσμό πόλη της πολιτείας Κολοράντο. Επίσης, το Ντένβερ, είναι έδρα της ομώνυμης κομητείας. 

Ο πληθυσμός της πόλης του Ντένβερ, αριθμεί 749,103 κατοίκους (σύμφωνα με εκτιμήσεις για το 2021), καθιστώντας τη 19η μεγαλύτερη στις ΗΠΑ. Ο πληθυσμός της μητροπολιτικής περιοχής του Ντένβερ, ξεπερνά τους 3,038,390 κατοίκους (2021), αποτελώντας την έτσι, ως τη 19η μεγαλύτερη μητροπολιτική περιοχή σε πληθυσμό στις ΗΠΑ. Θεωρείται μία από τις γρηγορότερα αναπτυσσόμενες πόλεις στις Ηνωμένες Πολιτείες.

Η πόλη, ιδρύθηκε το 1858 ως πόλη ορυχείων. Η κομητεία του Ντένβερ είναι η δεύτερη πιο πολυπληθής κομητεία στο Κολοράντο μετά την κομητεία Ελ Πάσο, η οποία ξεπέρασε το Ντένβερ στην απογραφή του 2010.

Η μητροπολιτική περιοχή του Ντένβερ, αποτελείται από 10 κομητείες: *την πόλη και κομητεία Ντένβερ*, την κομητεία Αράπαχο, την κομητεία Τζέφερσον, την κομητεία Άνταμς, την κομητεία Ντάγκλας, την πόλη και κομητεία Μπρούμφιλντ, την κομητεία Έλμπερτ, την κομητεία Παρκ, την κομητεία Κλίαρ Κρικ, καθώς και την κομητεία Γκίλπιν. 

Η πόλη του Ντένβερ, έχει έκταση 401.24 τετραγωνικά χιλιόμετρα (km2), και η έκταση της μητροπολιτικής περιοχής του Ντένβερ ανέρχεται σε 21.793 τετραγωνικά χιλιόμετρα (km2). 

## Δήμαρχος
Δήμαρχος του Ντένβερ είναι από τις 17 Ιουλίου 2023 ο Μάικ Τζόνστον.

## Φωτοθήκη
κέντρο|μικρογραφία|752x752εσ|Πανοραμική άποψη της πόλης του Ντένβερ.

Αρχείο:Denver-colorado-skyline.jpg|Το κέντρο του Ντένβερ. 
Αρχείο:Coloradocapitolhill2.JPG|Το πολιτειακό καπιτώλιο του Κολοράντο
Αρχείο:Denver City Council building. View from south-east.jpg|Το κτήριο του συμβουλίου της πόλης. 
Αρχείο:Denver Art Museum 2.jpg|Το μουσείο τεχνών του Ντένβερ. 
Αρχείο:Denver union station.jpg|Ο σταθμός Γιούνιον του Ντένβερ
Αρχείο:Red Rocks Amphitheater.JPG|Το αμφιθέατρο Ρεντ Ροκς. 
Αρχείο:The 1908 pavilion in Denver, Colorado's, Cheesman Park LCCN2015633572.tif|Το Τζίζμαν Παρκ 
Αρχείο:Washington Park Denver.JPG|Το Πάρκο Ουάσινγκτον 


## Παραπομπές


## Εξωτερικοί σύνδεσμοι

* Επίσημη κυβερνητική ιστοσελίδα
* 
* Aτομικό Τρένο (1999) στο IMDb


Κατηγορία:Πόλεις του Κολοράντο
Κατηγορία:Έδρες κομητειών του Κολοράντο
Τρισκέλιον

Το τρισκέλιον είναι ένα σύμβολο που αποτελείται από τρεις αλληλοσυνδεόμενες σπείρες, ή τρία λυγισμένα ανθρώπινα πόδια, ή οποιοδήποτε άλλο σύμβολο με τρία σκέλη ή κάποιο τρίπτυχο ή γενικά οτιδήποτε που βρίσκεται σε τριπλή συμμετρική περιστροφή. Αν και εμφανίζεται σε πολλά μέρη και εποχές αποτελεί χαρακτηριστικό γνώρισμα του πολιτισμού Λα Τεν της ευρωπαϊκής Εποχής του Σιδήρου. 
Το τρισκέλιον είναι σύμβολο της Σικελίας και της Νήσου του Μαν.

## Χρήση στην Ευρώπη σε Νεολιθική περίοδο, εποχή Χαλκού και Σιδήρου
Το τρισκέλιον ως σύμβολο συναντάται σε πολλούς αρχαίους πολιτισμούς, συμπεριλαμβανομένου του πρώτου γνωστού αστρονομικού ημερολογίου της δύσης στην Ιρλανδία στο δημοφιλές μεγαλιθικό μνημείο του Νιουγκραντζ γύρω στο 3200 π.Χ., σε Μυκυναϊκά αγγεία, σε νόμισμα στην Λυκία, σε στατήρες της Παμφυλίας (στην Άσπενδο, 370-333 π.Χ.) και στην Πισιδία. Σε κάποια ελληνικά πήλινα αγγεία εμφανίζεται ως οικόσημο σε ασπίδες πολεμιστών.

Ως ένα αρχαίο σύμβολο της Σικελίας χρονολογείται την εποχή που η Σικελία ήταν μέρος της Μεγάλης Ελλάδας. Ο Πλίνιος ο Πρεσβύτερος αποδίδει την προέλευση του τρισκέλιου της Σικελίας στο τριγωνικό σχήμα του νησιού, της αρχαίας Τριακρίας, που περιελάμβανε τρία ακρωτήρια τα οποία είχαν ίσες αποστάσεις το ένα από το άλλο.

 

Κατηγορία:Σύμβολα
Κατηγορία:Εικονογραφία
Κατηγορία:Διακοσμητικά